Bandet blev dannet i efteråret 2016 af Per Møller Jensen og Michael Skovbakke, hvorefter Josh Tyree fra USA og Andreas Holma fra Sverige kort efter også blev en del af bandet. Medlemmernes fortid ligger i bands som Invocator, The Haunted, Soilwork og Konkhra. I marts 2018 udgav bandet sin selvbetitlede debutplade, Road To Jerusalem, på det svenske pladeselskab ViciSolum Records og tog umiddelbart efter på en kort turne i Europa for at promovere udgivelsen. De spillede i august 2018 blandt andet ved Made in Esbjerg og ved Rock på kasernen i Næstved.  Musikalsk stil Musikken kan beskrives som hård melodisk rock. Lyden er organisk og dynamisk tung rock med et touch af jazz og blues.